આ અંગેની રજુઆત ગુજરાત સરકાર સમક્ષ પણ કરવામાં આવેલ છે. સારો અભ્યાસ, દરેક કામની કલા વગેરેને સ્થાન આપવા, પ્રસિધ્ધિ આપવા નાણાકિય આયોજનો ન થવાના કારણે સમાજનો વિકાસ થઇ શકતો નથી. હાલે સમાજમાં શિક્ષણનું પ્રમાણ વધુ જણાય છે ત્યારે મધ્યમ વર્ગના પરિવારો એ વાતને સ્વીકારે છે કે એકટક 'રોજો' રાખીને બાળકોને અભ્યાસ કરાવવો જોઇએ, જેમાં દિકરીઓનું પ્રમાણ વધારે છે. સામાજિક પછાત વર્ગમાં રાખવા સીદીઓની કોઇ નવી માગણી નથી પણ ફક્ત કચ્છ જિલ્લાના સીદીઓને જ તેમાંથી બાકાત રાખવામાં આવ્યા છે. જો સામાજિક પછાતના લાભ કચ્છના સીદીઓને મળે તો અન્ય સમાજ સાથે દરેક રીતે સમાનતા મેળવી શકે. ટુંકમાં જો આ સમાજને સૌરાષ્ટ્રના સમાજની જેમ સામાજિક પછાતમાં સમાવવામાં આવે તો તેઓ પણ અન્ય સમાજની જેમ સ્વમાનભેર જીવી શકે અને સમાજની અસ્મિતા ટકી શકે.